open-index/open-wikipedia-markdown huggingface dataset:
2016

## אירועים
[שמאל|ממוזער|250px|8 בנובמבר – [דונלד טראמפ מנצח במערכת הבחירות הנשיאותיות ה-58 של ארצות הברית]]
[180px|ממוזער|23 ביוני – ב[משאל העם על חברות הממלכה המאוחדת באיחוד האירופי (2016)|משאל העם על חברות באיחוד האירופי, הכריעו קולות התומכים בעזיבה של הממלכה המאוחדת.]]

## נולדו

## נפטרו
[ממוזער|150px|[אלן ריקמן]]
[150px|ממוזער|שמאל|[מוחמד עלי (מתאגרף)|מוחמד עלי]]
[ממוזער|170px|[דייוויד בואי]]
[ממוזער|שמאל|150px|[אלי ויזל]]
[שמאל|150px|ממוזער|[שמעון פרס]]
[שמאל|150px|ממוזער|[לאונרד כהן]]
[ממוזער|150px|[ראמה התשיעי, מלך תאילנד]]
[שמאל|ממוזער|150px|[פידל קסטרו]]
[ממוזער|150px|[ג'ון גלן]]
[ממוזער|150px|[ג'ורג' מייקל]]
[ממוזער|150px|[קארי פישר]]
[ממוזער|160px|[יוהאן קרויף]]
[טקסט=|ממוזער|199x199 פיקסלים|[אהובה עוזרי]]
[ממוזער|160px|[מרים אשכול]]

## לוח שנה

## קישורים חיצוניים

* 
*
קירסטן בקיס

**קירסטן בקיס** (נולדה ב-1967) היא סופרת אמריקאית ילידת שווייץ. בקיס למדה באוניברסיטת ניו יורק והיא מלמדת כיום בהמפשייר-קולג'. היא חיה כיום עם בעלה ובנה בוורמונט ועוסקת בכתיבת ספרה השני.

בקיס פרסמה ב-1997 את הרומן "Lives of the Monster Dogs" (תורגם לעברית בשם "חייהם של כלבי המפלצת" בהוצאת יתדות, 1999). הספר עוסק בכלבים מואנשים, בעלי יכולת דיבור, הנוחתים בניו יורק. הספר זכה להצלחה רבה ואף נבחר כספר הבולט של השנה על ידי הניו יורק טיימס. כמו כן היה מועמד לפרס אורנג' וזכה בפרס על שם ברם סטוקר לספר ביכורים בסוגת ספרי האימה. הספר תורגם לשמונה שפות ועובד למחזה.

קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
רג'י לואיס

**רג'י לואיס** (באנגלית: **Reggie Lewis**; 21 בנובמבר 1965 – 27 ביולי 1993) היה כדורסלן אמריקאי ששיחק בליגת ה-NBA עבור בוסטון סלטיקס בשנים 1987 עד 1993.

## ביוגרפיה
לואיס נולד בבולטימור שבמדינת מרילנד. בצעירותו שיחק בבית הספר התיכון דנבאר שזכה באליפות בתי הספר התיכוניים של מדינת מרילנד עם 50 ניצחונות ללא הפסד.

הוא למד ושיחק באוניברסיטת נורת'איסטרן שבבוסטון. מגלי הכישרונות של הסלטיקס איתרו את הכוכב שצמח בעירם ומדי קיץ היה משתתף במחנה האימונים של הקבוצה.

את תקופתו בליגת המכללות סיים לואיס כשבמאזנו 2,708 נקודות והוא נבחר על ידי הסלטיקס בסיבוב הראשון של דראפט 1987 במקום ה-22. העונה הראשונה במדי הסלטיקס לא הייתה מוצלחת מבחינתו של לואיס, כאשר הוא שותף ב-49 משחקים בלבד ותרם 4.5 נקודות ו-1.3 ריב'. אולם בעונה השנייה חל שינוי גדול ביכולתו, ולאחר שלארי בירד נפצע שולב לואיס בהרכב הפותח והעמיד ממוצעים של 18.5 נקודות, 4.7 ריב', ו-2.7 אסיסטים ב-81 משחקים.
עונתו הטובה ביותר הייתה 1991/92, אז השיג 20.8 נקודות למשחק ב-50.3% מהשדה. בעונה ההיא לואיס זומן למשחק האולסטאר בו שיחק 15 דקות, קלע 7 נקודות וקטף 4 ריבאונדים. בסיום העונה הוא דורג במקום ה-15 בין קלעי הליגה.
בעונת 1992/93, מונה לואיס לקפטן הקבוצה במקומו של בירד שפרש ממשחק, את העונה סיים לואיס עם ממוצע עונתי של 20.8 נקודות וסה"כ עם ממוצע קריירה במדי הסלטיקס של 17.6 נקודות למשחק.

### מחלתו ומותו
בחודש מרץ 1993, נראה לואיס מבולבל בעת אימון שגרתי, והתלונן על סחרחורות. חודש אחר כך, הוא התמוטט בעת משחק כדורסל מקצועי בתחילת שנת 1993. בעקבות אירוע זה עבר השחקן מספר בדיקות רפואיות. ד"ר גילברט מדג', שטיפל ובדק את השחקן לאחר ההתמוטטות הראשונה, הגיע למסקנה שהשחקן התעלף כתוצאה מבעיה נוירולוגית, והוא יכול לחזור לשחק. 

רופא הקבוצה, ד"ר ארנולד שֵלֶר, לא חש בנח מחוות דעת זו, ויזם קשר נוסף עם עוד מספר קרדיולוגים בכירים באזור בוסטון. קרדיולוגים אלה הביעו את החשש שלואיס סובל מהפרעות קצב לב קטלניות ושאסור לו לעסוק יותר בספורט, ובוודאי שלא בספורט תחרותי. ד"ר שלר שלח אותו לבדיקות נוספות אצל קבוצת קרדיולוגים בלוס אנג'לס וגם אלה הגיעו למסקנות דומות. בעקבות ממצאים אלה, ד"ר שלר הודיע בריאיון לטלוויזיה כי על אף הצער שבדבר, נראה שלואיס לא יוכל להמשיך את הקריירה שלו כשחקן כדורסל מקצועי. 

בעקבות הודעה זו, כינס ד"ר מדג' (Dr. Gilbert Mudge) מסיבת עיתונאים משלו, והודיע כי אין כל נזק לליבו של לואיס ושהוא יכול לחזור לשחק ללא הגבלה. הקבוצה אימצה את האבחון של ד"ר מדג', והותר ללואיס לעלות חזרה למגרש המשחקים. 

שלושה חודשים אחר כך, ב-27 ביולי 1993, לואיס התמוטט שנית בעת אימון. הוא הובהל לבית החולים, שם לא הצליחו להחיות אותו, והוא מת כעבור כשעתיים. נתיחה שלאחר המוות קבעה כי דלקת ויראלית שפגעה בליבו חשפה אותו לפעימות לב לא סדירות. 

גופיית השחקן שלו, הנושאת את המספר 35 נתלתה במרומי הבוסטון גארדן. אחרי מותו נפתח מרכז אתלטיקה על שמו ברוקסבורי, מסצ'וסטס.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלני בוסטון סלטיקס
קטגוריה:ספורטאים שמתו בזמן פעילות
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת נורת'איסטרן
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של בוסטון סלטיקס
קטגוריה:כדורסלנים ב-NBA שגופייתם הופרשה
קטגוריה:בולטימור: כדורסלנים
קטגוריה:אמריקאים שנולדו ב-1965
קטגוריה:אמריקאים שנפטרו ב-1993
שועלון (קבוצת כוכבים)

**שועלון** או **שועל** היא קבוצת כוכבים לא בולטת בשמי הצפון, בתוך משולש הקיץ. הקבוצה הוגדרה במאה ה-17 על ידי האסטרונום הפולני יוהנס הווליוס ונקראה במקור "שועלון עם אווז" ותיארה שועל קטן המחזיק בפיו אווז. כפי שקרה עם קבוצות כוכבים נוספות, השם קוצר. כוכבי הקבוצה עמומים במיוחד ואין בה כלל כוכבים בהירים יותר מדרגה 4.

בשנת 1967 התגלה בקבוצה הפולסאר הראשון על ידי רדיו-טלסקופ באוניברסיטת קיימברידג'.

## כוכבי הקבוצה
**α בשועלון (אנסר)** הוא ענק אדום במרחק של כ-300 שנות אור עם בהירות מדרגה 4.4. והוא הכוכב הבהיר ביותר בקבוצה. פרוש שמו של הכוכב הוא אווז בלטינית - שריד לשמה המקורי של הקבוצה. צמוד אליו נמצא הכוכב **8 בשועלון** שהוא עמום יותר עם בהירות מדרגה 6 וניתן להבחין בו בעזרת משקפת. אין קשר בין שני הכוכבים ורק במקרה הם נראים צמודים זה לזה.

## גרמי שמיים מעניינים נוספים
M27 היא ערפילית פלנטרית שנקראת גם "ערפילית המשקולת". הערפילית נמצאת במרחק של כ-1,250 שנות אור, בהירותה היא מדרגה 7.5 וקוטרה הוא כרבע מקוטרו של הירח המלא. בהירותה וגודלה מאפשרים להבחין בה בקלות באמצעות משקפת. צילום ארוך חשיפה דרך טלסקופ חושף מבנה בעל שתי אונות המחוברות זו לזו בצורה המזכירה משקולת של אימוני כושר גופני.

**מתלה המעילים** או **הצביר של ברוקי (Brocchi)** הוא קבוצה של 10 כוכבים בבהירות מדרגות 5 עד 7 - שישה מהם יוצרים קו ישר וארבעה נוספים צורת אנקול וביחד יוצרים צורה של מתלה מעילים, אותו ניתן לראות באמצעות משקפת. המתלה נמצא מדרום ל-α בשועלון על הגבול עם קבוצת חץ. בעבר היה מקובל לחשוב שזהו צביר פתוח, אך בשנות ה-70 של המאה ה-20 התברר שהכוכבים המרכיבים את המתלה נמצאים במרחקים שונים ואינם קשורים זה לזה.
ימין|ממוזער|250px|מתלה המעילים

## קישורים חיצוניים

* 

*
קטגוריה:קבוצות כוכבים
קטגוריה:שבע קבוצות הכוכבים של יוהנס הווליוס
ניו יורק מטס

ה**ניו יורק מטס** (באנגלית: **New York Mets**) היא קבוצת בייסבול מליגת ה-MLB, הממוקמת בעיר ניו יורק. הקבוצה משחקת בבית המזרחי של הנשיונל ליג.

## היסטוריה
ב-1957 עזבו שתי קבוצות בייסבול הברוקלין דודג'רס והניו יורק ג'איינטס את העיר ועברו לחוף המערבי של ארצות הברית. צעד זה השאיר את העיר ניו יורק ללא קבוצה בנאשיונל ליג (הניו יורק יאנקיז משחקים באמריקן ליג).

לאחר ניסיון להעביר קבוצות מערים אחרות לשחק בניו יורק, הוחלט להקים קבוצה חדשה, שהחלה לשחק ב-1962. לאחר מספר שנים גרועות, בהן שברה הקבוצה את שיא ההפסדים בעונה (120 הפסדים ב-1962, שיא שנשבר רק בשנת 2024 על ידי השיקגו וייט סוקס), הפתיעה הקבוצה וזכתה באליפות (ה-World Series) בשנת 1969. הקבוצה כונתה "The Amazin's" - "המדהימים", כינוי שדבק בה עד היום, עוד מעונתה הראשונה, אם כי בתחילה היה כינוי זה ציני ורק לאחר הזכייה באליפות, הכינוי הגשים את עצמו.

ב-1986 זכו שוב המטס באליפות לאחר ניצחון על הבוסטון רד סוקס בסדרת הגמר. מסדרה זו זכור בעיקר סופו של המשחק השישי, בו היו הרד סוקס במרחק של פסילה אחת מהזכייה באליפות, אך המטס ניצחו בשל טעות של ביל באקנר מבוסטון שהכדור חלף בין רגליו ליד הבסיס הראשון, והשוו את הסדרה, בדרך לזכייה באליפות.

המטס זכו באליפות הנשיונל ליג שלוש פעמים נוספות, אך הפסידו בסדרת הגמר: ב-1973 לאוקלנד אתלטיקס, ב-2000 ליריבתם העירונית, הניו יורק יאנקיז, בדרבי המכונה "Subway Series" וב-2015 לקנזס סיטי רויאלס.

לאחר הופעת הקבוצה בסדרת הגמר בשנת 2000, חלה נסיגה ביכולת הקבוצה, שלא עלתה לפלייאוף עד שנת 2006, בה הייתה רחוקה משחק אחד מעלייה לסדרת הגמר. בעונת 2007 הייתה המטס לקבוצה הראשונה בהיסטוריה שאיבדה יתרון מבטיח של 7 משחקים, 17 משחקים לפני תום העונה הרגילה, ולא העפילה לפלייאוף. התמוטטות זו חזרה בשנת 2008, שגם בה איבדו המטס את המקום הראשון בשלהי ספטמבר ולא עלו לפלייאוף.

ב-1 ביוני 2012, במהלך העונה ה-51 בתולדות המטס זרק יוהאן סנטנה את ה"נו היטר" (No Hitter) הראשון בתולדות הקבוצה.

בספטמבר 2020 נרכשה על ידי מנהל קרן הגידור, סטיב כהן במחיר של 2.9 מיליארד דולר.

במרץ 2021 הכריזה הקבוצה שמותג במבה של חברת אסם, נכלל בהסכם החסות לעונת 2021.

בעונת 2024, העפילו המטס לפלייאוף, לאחר ניצחון על האטלנטה ברייבס ביום האחרון של הליגה הסדירה. במשחקי הפלייאוף הביסה את מילווקי ברוארס ואת פילדלפיה פיליז והבטיחה את הופעתה בסדרת הגמר של הליגה לאומית מול לוס אנג'לס דודג'רס. בסדרת הגמר הפסידו לדודג'רס בתוצאה 2-4.

### שחקנים ש[[מספר שהוצא לגמלאות|מספר חולצתם הוצא לגמלאות]]

## אצטדיון
[שמאל|ממוזער|250px|[אצטדיון שיי, מגרש הבית של המטס, 1964-2008]]
משנת 1964 ועד 2008 היה המגרש הביתי של המטס אצטדיון שיי, שנקרא על שם ויליאם (ביל) שיי, שעזר בהקמת הקבוצה. האצטדיון היה בפארק פלאשינג מדוז בקווינס. בשנת 2009 נפתח אצטדיון סיטי פילד, סמוך למיקומו של אצטדיון שיי שנהרס. האצטדיון נקרא על שם חברת סיטיגרופ, ששילמה 20 מיליון דולר עבור קריאת שם האצטדיון על שמה.

## קישורים חיצוניים

* 

* 

## הערות שוליים

*
קטגוריה:ניו יורק: מועדוני ספורט
שמואל פירר

הרב **שמואל פירר** (1863–1942) היה רב גליציאני, רבה של קרוסנו.

## ביוגרפיה
נולד בשנת 1863 בסנקובה  בקרבת גורליץ בגליציה המערבית. סבו הוא נכדו של רבי יצחק חריף מסמביר, מחבר שו"ת "זרע יצחק". בצעירותו הצטיין בלימודיו, נודע כ"העילוי מסנקובה" ואך בידיעותיו במתמטיקה. למד אצל הרב יצחק שמלקיש מחבר שו"ת "בית יצחק" ואצל רבי חיים יצחק ירוחם מאאלשטאדט (סטארי סמביר).

בשנת 1883, בהיותו כבן 20 בלבד, נתמנה כרבה של  שבאזור קרקוב. בשנת 1903 השתתף בכנס הראשון של רבני גליציה המערבית, ובשנת 1908, נבחר לרב ואב בית דין בקרוסנו, בתפקיד כיהן שלושים וחמש שנים. היה מומחה בדיני ממונות, וסוחרים רבים באו להתדיין בפניו. היה חבר ב"שלטון הרוחני" של ישיבת חכמי לובלין. כשפרצה מלחמת העולם השנייה עבר לגליציה המזרחית שנכבשה על ידי הרוסים, ושם נדד כשנתיים בעיירות שונות, ועסק בתורה ככל שהתנאים אפשרו את הדבר. כשכבשו הגרמנים את האזור חזר לקרוסנו, ושם נספה בדצמבר 1942.

## משפחתו
אחותו הענה גולדה נישאה לגביר חיים ברוך ארנברג (נפטרה בט' בשבט ה'תרפ"ב). 

נישא לשרה בת הרב אברהם יהושע העשל מצ'כיה ולהם אחד עשר ילדים, שישה בנים וחמש בנות, אשר כולם נספו בשואה. להלן צאצאיו שהוכרו והתפרסמו:
* הרב דוד פירר – נולד בשנת ה'תרנ"ה (1895). נסמך לרבנות בידי הרב מאיר יחיאל הולשטוק האדמו"ר מאוסטרובצה. בצעירותו היה דיין, מו"ץ ואב"ד בלאנצוט בגליציה המערבית ובשנת ה'תרצ"ז (1937) נתמנה לרב העיר. נספה בשואה בשנת ה'תש"ב.
*הרב יוסף משה פירר – אב"ד ברימנוב שבגליציה. נפטר בשנת ה'תרצ"ג. בנו היה הרב בנציון פירר, לימים רב וסופר בישראל.
*הרב יעקב ישראל פירר – מז'אלושיץ באזור קראקא. נספה בשואה.
*הרב יצחק זאב פירר-גולדמן – נולד בשנת ה'תר"ן (1890). בשנת ה'תרע"ח (1918) נתמנה לרבה של יאשליסק, ואחר כך עבר למדזילברץ  בסלובקיה. בשנת ה'תש"ב גורש לאזור לובלין עם ראשוני היהודים מן העיר ונספה בשואה.
*הרב שלמה פירר – יד ימינו של אביו לעת זקנותו. נספה בשואה.

## ספריו
הרב פירר חיבר ספרים רבים שכולם אבדו בשואה, מלבד ספרו "**הר שפר**" שיצא לאור במהדורה ראשונה בארדיוב ה'תרפ"ג, במהדורה שנייה על ידי נכדו הרב בנציון פירר בתל אביב-יפו ה'תשי"ז, ובמהדורה שלישית בשנת ה'תשל"ט.

## לקריאה נוספת

* מאיר וונדר, **[[אנציקלופדיה לחכמי גליציה]]**, כרך ד, ירושלים תשנ"ז, עמ' 67–75 (ערכים עליו ועל בני משפחתו)

## קישורים חיצוניים
* כמה נתונים ביוגרפיים, בהקדמה לספרו "אמרי שפר"
* ביאור (על דרך הפלפול) לניסיון הדחת רבן שמעון בן גמליאל מנשיאותו מאת הרב שמואל פירר הי”ד, אתר תורתך לא שכחתי
* 

## הערות שוליים

קטגוריה:רבנים אורתודוקסים
קטגוריה:רבנים שנספו בשואה
קטגוריה:רבנים פולנים
בנציון פירר

הרב **בנציון פירר** (א' בניסן תרע"ד, 28 במרץ 1914 – כ"ב בסיוון ה'תשמ"ח, 7 ביוני 1988) היה רב וסופר חרדי-ישראלי.

## קורותיו
נולד בעיירה רימנוב שבגליציה לרב יוסף משה ולגיטל לבית וועסטרייך. בילדותו למד אצל סבו, הרב שמואל פירר. בגיל 18 הוסמך לרבנות על ידי שלושה מגדולי רבני גליציה: הרב אהרון לוין, הרב יעקב שליטא מטרנופול והרב דב בריש ווידנפלד. בגיל 19 נשא לאשה את בת דודתו פרידה, וכנדוניה ביקש כסף על מנת להוציא לאור את חיבורו הראשון "חמדת ציון" על הש"ס. בגיל 20 התמנה לרב עירו, רימנוב, כממלא מקום אביו שנפטר מדלקת ריאות זמן קצר לפני חתונתו. ברימנוב כיהן כארבע שנים, ובשנים אלה נולדו שלשת ילדיו.

בתקופת מלחמת העולם השנייה שהה בגליציה המזרחית שנכבשה על ידי רוסיה. כשנשאל על ידי השלטונות האם ברצונו לחזור לשטח גליציה שבשליטת גרמניה או לקבל אזרחות רוסית, השיב כי ברצונו לחזור אל משפחתו הענפה שחייתה תחת שלטון הגרמנים. כעונש על חוסר הנאמנות לרוסים נשלח לסיביר, שם שהה כל תקופת המלחמה, וכך ניצלו חייו. עם תום המלחמה שהה בגרמניה במחנה עקורים שהוקם על ידי אונרר"א באולְם. הוא מונה שם לתפקיד סגן מנהל המחנה, הקים ישיבה לצעירים "אור המאיר", על שם הרב מאיר שפירא מלובלין, והטיף לעליה לארץ.

בשנת ה'תש"ט (1949) עלה לישראל והתגורר תחילה במחנה עולים בפרדס חנה, ואחר כך ברמת גן ובבני ברק. בתקופה זו שימש כמזכיר בית הספר הדתי סיני בתל אביב, ופרסם חידושי תורה, דברי הגות, מחשבה ואקטואליה בעיתון "שערים", שיצא לאור על ידי פא"י. כשהוצעה לו רבנות העיר באר שבע סירב, כיוון שחיפש מקום שקט בו יוכל להתמסר לכתיבה.

בשנת ה'תשי"ז (1957) נתמנה לרב המושב ניר גלים, שם כיהן במשך 32 שנים, עד מותו. נפטר בשנת 1988, והובא למנוחות בבית העלמין המשותף של בני דרום וניר גלים .

הרב פירר לימד במכללת גבעת וושינגטון, והקים את מסלול ההכשרה לרבנות בישיבת כרם ביבנה לבקשתו של ראש הישיבה הרב חיים יעקב גולדוויכט.

נכדו, הרב מרדכי פירר, המשמש כרב בבני ברק, נשא את בתו של ההיסטוריון פרופ' מאיר הילדסהיימר. נכדתו רחלי פרנקל לבית פירר נישאה לחיים פרנקל, בנו של הרב שמעון פרנקל, מרבני תל אביב, בנו של הרב יצחק ידידיה פרנקל.

## עבודתו כסופר

הרב פירר פרסם 34 ספרים. בין ספריו 14 ספרי סיפורים, מתוכם "סעדיה וייסמן", המתאר ילד תימני (סעדיה) שנחטף מהוריו הדתיים והועבר לאימוץ למשפחה אשכנזית חילונית (וויסמן), ו"אורי חוזר בתשובה", המגולל את סיפור חזרתו בתשובה של השחקן אורי זוהר. שלושה מספריו תורגמו לאנגלית.

בנוסף הוציא לאור את הספר "הר שפר" בו ליקט מחידושי סבו הרב שמואל פירר מרבני גליציה.

### ספריו
#### ספרים תורניים
* חמדת ציון - חידושים על הש"ס
* הגיונה של תורה - חידושים על פרשת שבוע (ה' כרכים)
* פנים חדשות בתורה - חידושים על פרשת שבוע (ה' כרכים)
* פנים מסבירות בתורה - חידושים על פרשת שבוע (ה' כרכים)
* אלא הם מועדי - חידושים על מועדי ישראל (ד' כרכים)
* חגים וזמנים

#### ספרי סיפורת
* סיפורי המקרא (ד' כרכים)
* קורות משפחת ישראלי
* התאומים
* סעדיה וויסמן
* הקומוניסט והחב"דניק
* תהפוכות הגורל
* אורי חוזר בתשובה
* הגיורת והנזירה
* טעות שחזרה
* סיפור קצר
* גלגול נשמה מאושביץ

## לקריאה נוספת
* מאיר וונדר, **מאורי גליציה - [[אנציקלופדיה לחכמי גליציה]]** ירושלים תש"ן - בערכו.
*

## קישורים חיצוניים
* 

## הערות שוליים

קטגוריה:סופרים חרדים ישראלים
קטגוריה:עולים לאחר קום המדינה: 1948–1950
קטגוריה:רבנים גליציאנים
קטגוריה:רבני מושבים
קטגוריה:רבני ישיבת כרם ביבנה
קטגוריה:ניר גלים: אישים
קטגוריה:אישים הקבורים במושבים
קטגוריה:זוכי פרס הרב בר שאול
קטגוריה:ישראלים שנולדו ב-1914
קטגוריה:ישראלים שנפטרו ב-1988
Modchip

שמאל|ממוזער|250px|צ'יפ ל-Xbox
**Modchip** (מכונה בעברית **צ'יפ**) הוא מעגל משולב קטן אשר בעזרתו ניתן לשנות או לבטל לחלוטין את רוב ההגבלות של קונסולות משחקי הווידאו הפופולריות הקיימות כמו פלייסטיישן 2, אקס בוקס גיימקיוב Wii וכדומה ולשחק במשחקים שהועתקו.

בין השאר הצ'יפ מסוגל לעוקף את אכיפת צופן האזור (region code) של המשחק, לעקוף את הגנות ניהול הזכויות הדיגיטלי (DRM), ואת הבדיקות אם המשחק מקורי או לא במטרה להריץ משחקים אשר יועדו לשווקים אחרים, משחקים שהועתקו, או משחקים שיוצרו באופן פרטי. 

הצ'יפים קיימים בעיקר בקונסולות אשר משתמשות בתקליטורי CD או תקליטורי DVD בשל הזמינות שלהם ומחירם הנמוך של המדיות הריקות. בנוסף לקונסולות המשחקים ניתנים להשיג גם צ'יפים אשר עוקפים את אכיפת צופן האזור של הדיוידיים.

מכירה או שימוש בצ'יפים איננה חוקית בחלק מהמדינות, למשל בארצות הברית לפי חוק ה-DMCA. בישראל הצ'יפים נמכרים כיום בחנויות משחקי וידאו רבות כמו גם גרסאות פיראטיות זולות של המשחקים אשר פעולות על הקונסולות רק בעזרת הצ'יפ.
## קישורים חיצוניים

קטגוריה:חומרת משחקי וידאו
תצורת חפר

**תצורת חפר** - Qh כוללת שכבות מסלע מתחלפות של כורכר - Qhk וחמרה - Qhh. בחלקה התחתון של התצורה נמצאו צדפים וחלוקים. מעליה יש שכבות של חול ואלוביום מזמן ההווה.

חלקה העליון של התצורה הוא מכורכר ומוגדר בתור "פרט תל אביב" - Qht. כורכר תל אביב הוגדר לעומק של חצי מטר ברכס החוף ו-3 עד 4 מטר בשקעים מקומיים והוא משתרע עד 3 ק"מ מקו החוף. שכבה זו הורבדה בתקופת הולוקן היא התקופה האחרונה בתור הרביעון אשר בעידן הקנוזואיקון אשר תקופתה הוא מלפני 10,000 שנה ועד ההווה.

מתחת לפרט תל אביב, מצויות לסירוגין שכבות חמרה וכורכר, מתקופת הפלייסטוקן. שכבות אלו הורבדו במערב מישור החוף, מעל תצורת יפו - Ny או תצורת פלשת - Nqp.

במקביל, במזרח מישור החוף מצויות: "קונגלומרט נחשון" - Qna, תצורת רחובות - Qr, תצורת אחוזם - Qah והחלק העליון של תצורת פלשת - Nqp.

## קישורים חיצוניים
* עזרא זילברמן, שמעון אילני, חנה נצר-כהן ורן קלבו מיפוי גיאו מורפולוגי-ליתולוגי של רצועת החוף של ישראל, המכון הגאולוגי לישראל, ספטמבר 2006
* מפות גאולוגיות: ראשון לציון, נתניה [ftp://ftp.gsi.gov.il/50k_geol/ אתר המכון הגאולוגי לישראל] 

## הערות שוליים

חפר, תצורת
תור הזהב של ספרד

**תור הזהב של ספרד** (בספרדית: **Siglo de Oro**) הייתה תקופה של פריחה תרבותית בתחומי האמנויות והספרות בספרד אשר התרחשה במקביל להתחזקות הפוליטית והיחלשותו של בית הבסבורג. התקופה החלה בסביבות 1492 (סיום תהליך הרקונקיסטה וגילוי אמריקה על ידי כריסטופר קולומבוס) והסתיימה לכל המאוחר לאחר הסכם הפירנאים, שהושג בין צרפת לבית הבסבורג בשנת 1659.

## פריחה פוליטית-מדינית
שמאל|ממוזער|200px|ספרד תחת בית הבסבורג בשיאה, 1580
שנת 1492 הייתה בעלת משמעות רבה לספרד. ארבעה אירועים מרכזיים שהתחוללו בשנה זו הביאו ליצירתה של ספרד כאימפריה טרנס-אטלנטית מגובשת וריכוזית. כיבושה של גרנדה וסיום הרקונקיסטה הביאו לאיחודה של ספרד כולה תחת ישות פוליטית אחת ותחת שלטון נוצרי; צו גירוש שהוצא ליהודי ספרד באותה השנה, וצו דומה לו שהוצא כנגד המוסלמים בראשית המאה ה-17, הביאו לאחדות דתית שגם היא הייתה כפופה לכתר, במסגרת פטרונטו ריאל, ממנו נהנו מלכי ספרד; מסעו של כריסטופר קולומבוס מערבה וגילויו את האיים הקריביים ויבשת אמריקה לאחר מכן, פתחו עידן חדש של התפשטות בצידו השני של האוקיינוס האטלנטי; לבסוף, השלמתו של המילון הראשון של השפה הספרדית סייע גם הוא לגיבוש תרבותי.

גילוי יבשת אמריקה בידי קולומבוס פתח עידן שבו כובשים ספרדיים השתלטו על רוב יבשת-העל אמריקה, בהתאם לחוזה טורדסיאס, בייחוד על דרום ומרכז יבשת-העל. במהלך המאה ה-16 הביאו המושבות הספרדיות באמריקה עושר עצום לספרד והפכו אותה למדינה החזקה ביותר באירופה. ימי העליונות של ספרד במאה ה-16 התבטאו גם בניצחון על העות'מאנים בקרב לפנטו ב-1571, ועם סדרת ניצחונות על אנגליה במלחמת אנגליה-ספרד (1585-1604).

עם זאת, סדרה של מלחמות עם מדינות אירופה האחרות ומלחמות פנימיות על המלוכה, החלישו את ספרד. במהלך אמצע המאה ה-17, ימי הגדוּלה הספרדיים בשלטון הבסבורג החלו בדעיכתם הארוכה שהחלה בסדרת הפסדים במלחמת שמונים השנים. ספרד ההבסבורגית כותרה במהלך מלחמת שלושים השנים, ובחֶצְייה השני של המאה ה-17 הובסה על ידי צרפת בהנהגתו של לואי הארבעה עשר, מלך צרפת. תקופת תור הזהב שלה הסתיימה בערך עם חתימת הסכם הפירנאים מול צרפת ב-1659.

## פריחה תרבותית

### אישים בולטים בתרבות
;אמנות
* אל גרקו (1541–1614)
* דייגו ולסקס (1599–1660)

;מוזיקה
* תומאס לואיס דה ויקטוריה (1548–1611)

;ספרות
* לופה דה רואדה (1510–1565)
* מיגל דה סרוואנטס (1547–1616)
* לופה דה וגה (1562–1635)
* מתאו אלמן (1547–1615)
* ויסנטה אספינל (1550–1614)
* פרננדו דה אררה (1534–1597)

## ראו גם
* היסטוריה של ספרד
* האימפריה שהשמש אינה שוקעת בה לעולם

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ספרד: העת החדשה המוקדמת
יאן אסר

**יאן אסר** (בהולנדית: **Johannes "Jan" Fredericus Samuel Esser**; 13 באוקטובר 1877, ליידן – 9 באוגוסט 1946, שיקגו) היה שחמטאי יהודי-הולנדי וכירורג פלסטי.

## קריירה
בשנת 1910 ניצח אסר בדו-קרב שהתקיים בפריז את דוד ינובסקי 2.5-0.5.
אסר היה אלוף הולנד לשחמט, וניצח את רודולף לומן בדו-קרב פלייאוף לתואר בשנת 1913 בתוצאה 3.5-0.5. באליפות הולנד שהתקיימה בשנת 1912 הגיע אסר למקום השני.

במקביל ללימודי רפואה למד אסר גם רפואת שיניים, והשתמש בידיעותיו כרופא שיניים לצורך ניתוחיו.
ככירורג פלסטי היה אסר חלוץ בשיטות חדשניות לכירורגיה משחזרת על חיילים שנפצעו במלחמת העולם הראשונה. סבורים שהוא הטביע את המונח סטנט (תומכן) כדי לתאר את השימוש שעשה במרכיב לטביעת שיניים שהומצא בשנת 1856 על ידי רופא השיניים הבריטי צ'ארלס סטנט כדי ליצור תבנית לשחזור פני החייל. המונח סטנט הורחב בהמשך לאביזר המרחיב עורקים של הגוף.

אסר היה אחד המנתחים הפלסטיים המשפיעים והמצטיינים ביותר של ראשית המאה העשרים. בזכות מאמציו הוכרה תחום התמחות זה באופן מדעי והפך למוכר היטב למומחים בתחום. בשנותיו בברלין, בין השנים 1917 עד 1925, התבצעה תרומתו הגדולה ביותר לשגשוגם של ניתוחים פלסטיים, בזכות עוזריו, טכניקות הכירורגיה החדשניות שלו, 23 בתי החולים בהם פעל, פעילות הפרסום שלו ושיח עם עמיתים בפגישות של חברות מתמחות.

אסר היה אספן אמנות נלהב ובמשך חייו רכש 880 יצירות אמנות שהוצגו לראשונה במוזיאון בשנת 2006. בעיקר צבר ציורים של האמנות המודרנית ההולנדית המוקדמת שנקראה "אמנות לומניסטית באמסטרדם". רשימת האמנים מציגה שמות רבים (למשל ציירים) כמו יאן סלויטרס, ליאו גסטל, פיט מונדריאן ופיט ואן דר חאם. במקרים רבים תמך בהם אסר בדרכים שונות. את עיקר רכושו עשה בעסקאות נדל"ן מוצלחות ובהשקעות ספקולטיביות בבורסה.

## קישורים חיצוניים

* 

## הערות שוליים

קטגוריה:כירורגים יהודים
קטגוריה:כירורגים פלסטיים
קטגוריה:רופאי שיניים יהודים
קטגוריה:שחמטאים יהודים הולנדים
קטגוריה:אלופי הולנד בשחמט
קטגוריה:הולנדים שנולדו ב-1877
קטגוריה:הולנדים שנפטרו ב-1946
כלא לנדסברג

**כלא לנדסברג** (בגרמנית: **Justizvollzugsanstalt Landsberg**) הוא מתקן ענישה דמוי־מצודה הנמצא בעיר לנדסברג שעל נהר לֵך (Landsberg am Lech), בדרום־מערב בוואריה, כ-65 ק"מ ממערב למינכן וכ-35 ק"מ מדרום לאאוגסבורג.

## היסטוריה
הכלא נבנה במקור בסביבות 1910 בפאתיה המערביים של העיר. האסיר המפורסם ביותר שריצה בו את עונשו היה אדולף היטלר, אשר נכלא שם ב-1924 בעקבות הרשעתו באשמת בגידה. בעת שהותו בלנדסברג חיבר היטלר את ספרו, "מיין קמפף" (גרמנית: "מאבקי"), בעזרת סגנו רודולף הס.

בתקופת מלחמת העולם השנייה היו הכלא ומחנות העבודה שסביבו מסונפים למחנה דכאו.

בעת שהייתה גרמניה בשליטת בעלות הברית לאחר מלחמת העולם השנייה, הסב צבא ארצות הברית את הכלא ל**בית הסוהר לפושעי מלחמה מס' 1** ("War Criminal Prison No. 1"), ומספר רב של פושעי מלחמה נאצים הושמו בו במאסר. בנוסף, התבצעו בו הוצאות להורג של מספר פושעי מלחמה, שהאחרונה בהן בוצעה ב-8 ביוני 1951, והייתה ההוצאה להורג האחרונה שבוצעה בגרמניה (שאז נודעה כגרמניה המערבית).

כיום משמש המתקן את שירות בתי הסוהר של משרד המשפטים הבווארי.

## ראו גם
* הפוטש במרתף הבירה
* קרל ברנדט
* משפט הרופאים בגרמניה

## קישורים חיצוניים

קטגוריה:גרמניה הנאצית: מבנים
לנדסברג
קטגוריה:בוואריה: מבנים
קטגוריה:דכאו
תוכנת צריבה

**תוכנת צריבה** היא תוכנת מחשב אשר מיועדת לכתוב מידע על גבי דיסקים אופטיים כגון תקליטורי CD ותקליטורי DVD. השימוש בתוכנות אלו מצריך הימצאות של צורב, מותקן במחשב או מקושר אליו כצורב חיצוני.

צריבת דיסק מצריכה בדרך כלל בשלב הראשון יצירת ה-image (קובץ אשר מכיל מידע לגבי הנתונים שיגובו על גבי הדיסק) לפני שהמידע ייצרב על גבי הדיסק.

מרבית התוכנות החדישות כיום יוצרות את ה-Image של הדיסק וצורבות אותו באותה פעולה, כך שמשתמשי הקצה אפילו לא מבחינים בהבדל בין שתי הפעולות. 

ישנן גם תוכנות צריבה אשר מאפשרות לצרוב דיסק פעמים רבות עד אשר ממלאים את התקליטור.

## ראו גם
*Nero
## קישורים חיצוניים

קטגוריה:אחסון נתונים
כתר ג'ורג', נסיך ויילס

150px|ממוזער|שמאל|איור של כתר ג'ורג', נסיך ויילס
**כתר ג'ורג', נסיך ויילס** (באנגלית: **Crown of George, Prince of Wales**) יוצר בין השנים 1901–1902 עבור ג'ורג', נסיך ויילס (לימים המלך ג'ורג' החמישי).

## היסטוריה ותיאור הכתר
הכתר יוצר עבור יורש העצר, ג'ורג' נסיך ויילס, עבור טקס ההכתרה של אביו, המלך אדוארד השביעי בשנת 1902.

בעת טקס ההכתרה של ג'ורג' עצמו (כמלך ג'ורג' החמישי, בשנת 1911 לבש בנו, אדוארד, את הכתר. 
כאשר המלך אדוארד השמיני ויתר על כיסאו בשנת 1936 ויצא לגלות בצרפת הוא לקח עמו את הכתר (בניגוד לחוק האוסר על הוצאת תכשיטי הכתר של הממלכה המאוחדת משטחי הממלכה). 

הכתר נותר מחוץ לממלכה המאוחדת עד מותו של אדוארד השמיני בשנת 1972. בהיעדרו של כתר יורש עצר בממלכה, יוצר כתר חדש עבור הנסיך צ'ארלס בשנת 1969 (הוא כתר צ'ארלס, נסיך ויילס). 

כיום מוצג הכתר בבית התכשיטים שבמצודת לונדון.

קטגוריה:תכשיטי הכתר של הממלכה המאוחדת
ג'ורג', נסיך ויילס
פייר טראי דה באיאר

שמאל|ממוזער|150px| 
**פייר טראי דה באיאר**, "האביר מבאיאר" (1476 – 30 באפריל 1524), היה אביר צרפתי מפורסם אשר חי בסופם של ימי הביניים באירופה. בשל מעלליו הוא נודע בכינוי "האביר חסר הפחד וללא הדופי" (בצרפתית - **le chevalier sans peur et sans reproche**).
לאחר שנרצח דוכס מילאנו גלאצו מריה ספורצה, ירשו בנו ג'אן גָלֵאָצוֹ ספורצה. משום חולשתו ביקש דודו לודוביקו ספורצה להדיחו ולהיות דוכס תחתיו. לשם כך סייע בשנת 1494 לפלישת שארל השמיני, מלך צרפת, לאיטליה. את המלך הצרפתי ליווה פייר טראי, שלאחר קרב פורנובו קיבל תואר אבירות. כשנה אחרי כן נפל בשבי והוחזק במילאנו עד ששוחרר ללא כופר בידי לודוביקו ספורצה. בשנת 1502 הוא נפצע בקנוסה. בשנת 1524 נהרג בקרב ונטמן בגרנובל שבאלפים הצרפתיים.

## קישורים חיצוניים

* 

קטגוריה:אנשי צבא צרפתים
קטגוריה:חללי קרבות
קטגוריה:ילידי 1476
קטגוריה:נפטרים ב-1524
כתר צ'ארלס, נסיך ויילס

**כתר צ'ארלס, נסיך ויילס** (באנגלית: **Crown of Charles, Prince of Wales**) הוא כתרו של צ'ארלס השלישי, מלך הממלכה המאוחדת. בכתר זה נעשה שימוש בעת הענקת תואר נסיך ויילס לצ'ארלס, בשנת 1969.

## רקע
לאחר שהמלך אדוארד השמיני ויתר על כיסאו בשנת 1936 ויצא לגלות בצרפת הוא לקח עמו את כתר ג'ורג', נסיך ויילס (בניגוד לחוק הבריטי האוסר על הוצאת תכשיטי הכתר של הממלכה המאוחדת משטחי הממלכה המאוחדת). כתר זה שימש מאז שנת 1902 ככתרו של נסיך ויילס בטקסים רשמיים. כתר ג'ורג', נסיך ויילס הושב לבריטניה רק לאחר מותו של אדוארד בשנת 1972.

## ייצור הכתר
בהיעדר הכתר הרשמי של נסיך ויילס, ומאחר שלא ניתן היה להשתמש בכתר פרידריק, נסיך ויילס בשל גילו ומצבו, הוחלט שלצורך הענקת התואר נסיך ויילס לנסיך צ'ארלס יוזמן כתר חדש. הטקס נערך בטירת קארנארפון בוויילס ב-1 ביולי 1969.

## תיאור הכתר
כתר צ'ארלס, נסיך ויילס, עוצב בסגנון האופייני לכתרי יורשי העצר של אנגליה והממלכה המאוחדת. סגנון זה נקבע על ידי המלך צ'ארלס השני, ובהתאם לו היה לכתר שני חצאי קשתות בלבד (היינו קשת אחת בלבד מעל הכתר) ולא ארבעה חצאי קשתות, כמקובל בכתרי המונרך. מעל שני חצאי הקשתות מחובר מונד (גלובוס) מוזהב שמעליו צלב. באמצע הכתר, מתחת לקשת, כובע קטיפה וארמין.

מסגרת הכתר עצמה מבוססת על עיצוב מסורתי. 

הכתר עוצב בפיקוח ועדה שבראשה עמד אנטוני ארמסטרונג-ג'ונס, הרוזן הראשון מסנואודון (באותה עת, בעלה של הנסיכה מרגרט, רוזנת סנואודון).

## שימושים
השימוש בכתר נסיך ויילס באירועים נדיר ביותר. לא ידוע כלל אם פרידריק, נסיך ויילס עשה שימוש בכתר פרידריק, נסיך ויילס, ובכתר ג'ורג', נסיך ויילס נעשה שימוש פעמים ספורות בלבד. 
צ'ארלס, נסיך ויילס עשה שימוש בכתר פעם אחת בלבד - בטקס הכתרתו כנסיך ויילס.

בשנת 1974 העניקה המלכה אליזבת השנייה את הכתר בהשאלה למוזיאון הלאומי והגלריה של ויילס שבקארדיף.

בעוד שבטקס הכתרה של מונרך מוכתרת גם רעייתו כמלכה רעיה באמצעות כתר רעייה, רעייתו של נסיך ויילס אינה מוכתרת באופן דומה, ולכן אין כתר עבור נסיכת ויילס.

## הערות שוליים

קטגוריה:תכשיטי הכתר של הממלכה המאוחדת
צ'ארלס, נסיך ויילס
כתר המלכה מרי

**כתר המלכה מרי** (באנגלית: **Crown of Queen Mary**) היה כתר הרעיה של המלכה הרעיה מרי מטק, רעייתו של המלך ג'ורג' החמישי. הכתר יוצר עבור טקס ההכתרה של ג'ורג' ומרי בשנת 1911.

## היסטוריה ותיאור הכתר
הכתר יוצר על ידי חברת הצורפות ג'ררד ושות' ומשובצים בו 2,200 יהלומים. בכתר היו משובצים יהלום הקוהינור וכן היהלומים קולינן 3 וקולינן 4. בשנת 1914 הוחלפו היהלומים ביהלומי דמה עשויים בדולח. הכתר כולל בסיס ושמונה חצאי קשתות, אשר ניתן לפרקם וללבוש את בסיס הכתר בלבד. המלכה מרי חבשה את בסיס הכתר בטקס ההכתרה של המלך ג'ורג' החמישי ובטקס ההכתרה של נכדתה, המלכה אליזבת השנייה.

ממוזער|ימין|המלכה מרי חובשת את בסיס הכתר

יהלומים רבים שהיו משובצים בכתר זה הועברו בשנת 1937 לכתר המלכה אליזבת. 

מאז מותה של המלכה מרי, ב-24 במרץ 1953, נעשה אך ורק שימוש אחד בכתר בעת הכתרתו של צ'ארלס השלישי וקמילה אשתו ב-6 במאי 2023.

## קישורים חיצוניים

## הערות שוליים

קטגוריה:תכשיטי הכתר של הממלכה המאוחדת
מרי
אשת טורס

ממוזער|סמליל מועדון נופשקם תחת אשת טורס
**אשת טורס** (ראשי תיבות של "ארגון שירותי תיירות") היא חברת תיירות ישראלית שהוקמה בשנת 1987. החברה נמצאת בבעלותו של איש העסקים הישראלי אפרים קרמר, שהוא גם מנכ"ל החברה.

נכון לשנת 2024, החברה דורגה על ידי דן אנד ברדסטריט כחברת התיירות הראשונה בגודלה בישראל מבחינת מחזור מכירות, עם הכנסות שנתיות של כמיליארד שקל, והשלישית בגודלה מבחינת רווח. בתקופת מגפת הקורונה חוותה החברה ירידה משמעותית בהכנסות, אך היא מראה סימני התאוששות ערים, ועל פי הצפי אמורה לחזור להכנסות שנתיות של כמיליארד ש"ח בשנת 2023. החברה מעסיקה כ-220 עובדים בישראל.

אשת טורס משווקת מגוון רחב של מוצרי תיירות, בהם טיסות ומלונות ברחבי העולם, חבילות נופש בישראל ומחוצה לה, טיולים מאורגנים למשפחות וליחידים, חבילות שיט מאורגנות, טיולי אופניים מחוץ לישראל ועוד. החברה היא הקונה הגדולה ביותר של חדרי מלון.

## היסטוריה
אשת טורס נוסדה במהלך שנת 1987 כסוכנות נסיעות קטנה המתמקדת בתיירות פנים. בשלהי שנת 1995, החברה נרכשה על ידי קבוצת משקיעים בראשות אפרים קרמר, שמכהן עד היום כבעלים וכמנכ"ל החברה.

במרוצת השנים, אשת טורס התפתחה מסוכנות נסיעות מסורתית לסוכנות נסיעות אינטרנטית (On Line Travel Agents - OTA), אשר חלק ניכר מפעילותה מתבצע באמצעות מערך הזמנות דיגיטלי על-גבי רשת האינטרנט.

במהלך שנת 2008, נפתח באשקלון מרכז מכירות שני, נוסף למרכז הקיים בתל אביב.

בשנת 2018 רכשה אשת טורס את חברת טיולי השטח בוץ הרפתקאות.

בשנת 2021 רכשה אשת טורס 50% מאתר הנופש חוויית הרוכבים.

כיום, אשת טורס היא Tour Operator וסיטונאית תיירות המארגנת נופשונים, טיולים מאורגנים וגם חבילות דינמיות להרכבה עצמית, באמצעות בחירת יעד טיסה ומלון.

## מבנה החברה
אשת טורס היא חברה פרטית, הנמצאת בבעלות מלאה של חברת ההחזקות "כרם השקעות ותיירות בע"מ", אשר מחזיקה גם בחברות הבת "כרם ניהול בתי מלון" (65%) ו"כרם נכסים ופיתוח" (75%).

אשת טורס עצמה מחזיקה בבעלות חלקית בחברות הבת "אשת תיירות נכנסת" (50%), "בוץ הרפתקאות" (51%) וחברת "חווית הרוכבים גלמפינג" (50%).
ממוזער|אפרים קרמר  - הבעלים והמנכ"ל של חברת אש"ת טורס

## פעילות החברה
הפעילות העסקית באשת טורס מתחלקת ל-3 חטיבות:
* חטיבת תיירות פנים - עוסקת בארגון חבילות נופש ושירותים לקבוצות, תכנון וארגון אירועים וכנסים ושיווק חבילות נופש אישיות בישראל.
* חטיבת תיירות חו"ל - משווקת טיסות שכר וחבילות נופש למגוון יעדים, טיולים מאורגנים, טיסות סדירות, חבילות "טוס וסע" הכוללות טיסה והשכרת רכב, חבילות שייט ועוד.
* חטיבת תיירות נכנסת - פועלת כחברה בת בשם "אשת תיירות נכנסת" (Eshet Incoming). חטיבה זו עוסקת בעיקר בשיווק ובתפעול שירותי קרקע לקבוצות תיירות, לסיורי תמריץ ולכינוסים מרחבי העולם.

בנוסף, אשת טורס היא הספקית המורשית למתן שירותי נופש ליחידות צה"ל, משטרת ישראל, שירות בתי הסוהר, אגף השיקום במשרד הביטחון, ומספקת שירותי תיירות גם לגורמים מוסדיים נוספים ומשרדי ממשלה.

החברה מפעילה 2 מרכזי מכירות טלפוניים, בתל אביב ובאשקלון וכן אתרי סחר באינטרנט.
ממוזער|מוקד שרות לקוחות של אשת טורס באשקלון

## קישורים חיצוניים
* 
* 
*
*דירוג bdi - חברות תיירות שנת 2024

## הערות שוליים

קטגוריה:חברות תיירות ישראליות
קטגוריה:סוכנויות נסיעות
קטגוריה:תל אביב-יפו: חברות
קטגוריה:ישראל: חברות שהוקמו ב-1987
מיכאל פולאק

**מיכאל פולאק** (1862–1912) היה ממייסדי העיר תל אביב.

## ביוגרפיה
פולאק נולד בשנת 1862 בקלווריה שבליטא לברוך בנדט ולחיה אסתר בנדט, והיה השני מארבעת ילדיהם. משפחתו הייתה דתית ציונית מכובדת ודוברת עברית. פולאק עלה לארץ ישראל בשנת 1906 בעודו בן 44, ומיד הצטרף לאגודת אחוזת בית. הוא נודע כנדבן גדול ובין היתר תרם לפתיחתה של הישיבה הראשונה באחוזת בית. בשותפות עם שלמה זלמן (לימים גיסו) הוא הגריל וזכה באחד מהמגרשים הגדולים בעיר. לאחר זמן קצר השותפות פורקה ומיכאל הקים במקום את ביתו בשנת 1909. מיכאל נפטר בשנת 1912 ממחלה שנגרמה מסיבוכי קיבה. זמן קצר לפני מותו, קרא לאחיו אהרון פולאק לבוא מליטא ולרשת אותו ואת רכושו. בית פולאק שימש שנים רבות לאחר מותו כבית מגורים ולאכסון מוסדות ואנשי ציבור.

## הוקרה והנצחה
בית פולאק קרוי על שמו, נכון לשנת 2018 שוכנים שם מספר מפעלים.

## ראו גם
* מייסדי תל אביב

## קישורים חיצוניים
* מיכאל פולאק באתר משפחות מייסדי תל אביב

קטגוריה:יהודים ליטאים
קטגוריה:אנשי העלייה השנייה
קטגוריה:תל אביב-יפו: אישים
קטגוריה:תל אביב: מייסדים
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1862
קטגוריה:ארץ-ישראלים שנפטרו ב-1912
חיים פרייליכמן

**חיים פרייליכמן** (נולד בתל אביב ב-4 בינואר 1955, י"א בטבת ה'תשט"ו) הוא בנקאי ישראלי, שכיהן כמנכ"ל בנק אגוד, בנק טפחות, ובנק אדנים.

לצד עיסוקיו המקצועיים עוסק פרייליכמן גם בפעילות חברתית וציבורית, היה שותף להקמת בית ספר יסודי בעיר מגוריו ומשמש יו"ר חבר הנאמנים של יוזמת "תלמוד ישראלי", בעבר שימש יו"ר אגודת איל"ן.

## ביוגרפיה
בשנות ילדותו השתייך פרייליכמן לחסידות הוסיאטין מבית רוז'ין. בגיל 16 התייתם באופן פתאומי מאביו, שלקה בשטף דם במוח. עקב כך נאלץ לעזוב את לימודיו בישיבה התיכונית בה למד, ישיבת הדרום, ולעבור לעבוד במכולת המשפחתית על מנת לכלכל את משפחתו. בגיל 18 עבר עם אמו ואחותו לגור בבני ברק.

בשנת 1973 התגייס במסגרת ישיבות הסדר לנח"ל, ותוך כדי מלחמת יום הכיפורים עבר הסבה לשריון יחד עם חבריו לישיבות הסדר. לאחר שירותו הצבאי למד לתואר ראשון בכלכלה וחשבונאות, ולאחריו לתואר שני במנהל עסקים באוניברסיטת בר-אילן.

## פעילותו העסקית
בגיל 28 התמנה לחשב בבנק אדנים, שהיה אז בנק קטן שמנה שני סניפים ומספר מצומצם של עובדים. ארבע שנים לאחר מכן, בגיל 32, מונה למנכ"ל הבנק, ובכך היה למנכ"ל הבנק הצעיר ביותר בארץ. פרייליכמן החזיק בתפקיד זה במשך עשר וחצי שנים. בסיומן של שנים אלו, בעזרת ניהול מוצלח, מנה הבנק כ-100 עובדים ב-12 סניפים ומערכת מחשוב עצמאית ומשוכללת. הבנק עסק במשכנתאות, והיה בבעלות בנק המזרחי.

לאחר עשר וחצי שנים בבנק אדנים, התקדם פרייליכמן והפך למנהלו של בנק טפחות, גם הוא בבעלות בנק המזרחי, שהיה הבנק למשכנתאות הגדול במדינה. פרייליכמן ניהל את בנק טפחות עד שנת 2004. באותה שנה החליטה חברת האם בנק המזרחי למזג לתוכה את בנק טפחות. פרייליכמן התנגד נחרצות לתוכנית ולהשלכותיה, ועל רקע התנגדות זו התפטר.

לאחר סיום עבודתו בבנק טפחות המשיך בעשייה הציבורית. הוא מונה ליו"ר אגודת איל"ן, איגוד ישראלי לילדים נפגעים, שבראשו עמד בהתנדבות במשך שנה וחצי. במקביל שימש כיושב ראש חברת קרדן נדל"ן וכיועץ למפקח על הביטוח, בנושא אשראי חוץ-בנקאי.

בשנת 2006 התמנה למנכ"ל בנק אגוד. מאז החל פרייליכמן לנהל את הבנק, נפתחו עוד מספר סניפים במקומות שונים בארץ (בהם מודיעין, בני ברק ועוד).

בשנת 2013 הודיע על פרישתו הצפויה מבנק אגוד במהלך שנת 2014, וב-1 במרץ 2014 פרש מבנק אגוד ומהמערכת הבנקאית כולה.

שמונה שנים לאחר שפרש מהמערכת הבנקאית, בשנת 2022, חזר לקדנציה נוספת כמנכ"ל בנק אגוד, עד להשלמת מיזוגו לבנק מזרחי טפחות. כל שלושת הבנקים שניהל לאורך השנים מוזגו לבסוף לבנק מזרחי טפחות.

## פעילותו הציבורית
בנוסף לדרכו הבנקאית עוסק פרייליכמן בפעילויות ציבוריות רבות, שכולן בהתנדבות. במשך שנים מתנדב פרייליכמן בעמותת החסד טל-חיים שעוסקת בעזרה לעולים וקשישים. כמו כן היה פרייליכמן בין מקימי בית הספר היסודי דעת מבינים בפתח תקווה.

לאחר פרישתו מהמערכת הבנקאית, מונה פרייליכמן בשנת 2014 ליו"ר חבר הנאמנים של תלמוד ישראלי.

כיהן בעבר כחבר בוועדת האיתור לרשות השידור החדשה.

## משפחתו
חיים פרייליכמן נשוי לפזית, אב לארבעה ומתגורר בפתח תקווה.

## ספרים
* **מאיר חיים**: טפר הוצאה לאור, תשפ"א 2021.

## קישורים חיצוניים
* ניסיון חיים, באתר לשכת רואי החשבון בישראל
* 
* 
* 

## הערות שוליים

קטגוריה:בוגרי ישיבת הדרום
קטגוריה:בוגרי ישיבות הסדר
קטגוריה:מנכ"לים ישראלים
קטגוריה:מנהלי בנקים ישראלים
קטגוריה:פעילי איל"ן
קטגוריה:בוגרי אוניברסיטת בר-אילן
קטגוריה:ישראלים שנולדו ב-1955
שירלי בוגנים

**שירלי סרוק בוגנים** (נולדה ב-13 בספטמבר 1973) היא שחקנית ודוגמנית ישראלית.

## ביוגרפיה
בוגנים נולדה כבת בכורה ולה שני אחים קטנים. גדלה בכפר סבא ולאחר מכן עברה המשפחה לאלפי מנשה.

בוגנים קיבלה פטור משירות בצה"ל בשל עודף בנות.

בגיל 17 השתתפה לראשונה בפרסומת לשוקולד של "ורד הגליל" והציגה קולקציה של ברכה בר און. היא כיכבה שם יחד עם בעלה לעתיד, בעל סוכנות הדוגמנות "יולי", אריק בן זינו. שנה לאחר מכן השתתפה בתחרות "הפנים של התשעים" וזכתה במקום השני.

לאחר מכן דגמנה לחברות כמו לוריאל, מקס פקטור, אסקדה  וגאפ, ובישראל למשביר לצרכן, קסטרו, עלית, פלפל, סופר-פארם ונטורל סי ביוטי. ב-2004 שימשה כפרזנטורית של חברת האופנה הוניגמן. כמו כן הופיעה על מגזינים כמו קוסמופוליטן, Elle וווג.

ב-2006 השתתפה בתוכנית "רוקדים עם כוכבים" לצד הרקדן קיריל סיבולפוב.

שיחקה ב"משפחה שולטת" בתפקיד אורח בעונה השלישית.

החל מ־2020 משחקת בסדרת הטלוויזיה "התחנה".

## חיים אישיים
לאחר גירושיה מאריק בן זינו לאחר עשר שנות נישואין, בפברואר 2013, התארסה לבן זוגה, לירן סרוק, ואחרי כשנה של זוגיות, הם נישאו.

אחיה האמצעי הוא השחקן יונתן פז בוגנים.

בוגנים מנהלת אורח חיים צמחוני.

בשנת 2021 התפרסמה כתבה בחדשות 12 על קשיי הפוריות מהם סובלת בוגנים, ועל מחלת האנדומטריוזיס שאובחנה אצלה במהלך טיפולי הפוריות.

בשנת 2025  פורסמה בוגנים שהיא ובן זוגה מצפים לתאומים בהליך פונדקאות. בחודש מרץ הפכה אמא לשניים.

## קישורים חיצוניים

* 
* זיו ביילין, 
*  
* 
* 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי רוקדים עם כוכבים (ישראל)
קטגוריה:אלפי מנשה: אישים
קטגוריה:מתנחלות
קטגוריה:ישראליות שנולדו ב-1973
קטגוריה:ישראלים שנולדו ב-1973
כתר היהלומים הקטן של המלכה ויקטוריה

[ממוזער|250px|המלכה ויקטוריה לובשת את הכתר. צילום משנת [1887.]]
**כתר היהלומים הקטן של המלכה ויקטוריה** (באנגלית: **Small Diamond Crown of Queen Victoria**) היה כתר קטן שיוצר לבקשת המלכה ויקטוריה בשנת 1870. כתר זה היה מזוהה ביותר עם המלכה, ולכן דווקא כתר זה הונח על ארונה במהלך מסע לווייתה, ולא הכתר הרשמי של הממלכה המאוחדת (כתר אדוארד הקדוש) או הכתר הרשמי של ויקטוריה כקיסרית הודו (כתר האימפריה הממלכתי).

## היסטוריה
בעקבות מותו של הנסיך אלברט מסקס קובורג גותה, בעלה של המלכה ויקטוריה, בשנת 1861 פרשה המלכה ויקטוריה מהחיים הציבוריים, והחלה ללבוש בגדי אבלות. בלחץ ממשלת בריטניה שבה להופיע בציבור בשנת 1870, אולם סרבה ללבוש את כתר האימפריה הממלכתי - הן בשל משקלו הרב, והן משום שלא יכלה ללבוש אותו ביחד עם ההינומה השחורה שלבשה לאות אבלות. כתר היהלומים הקטן הוזמן על ידי ממשלת בריטניה כדי לעמוד בדרישות הטקס המקובלים מחד, ולאפשר למלכה ללבוש את הכתר על בגדי האבלות מאידך.

השימוש הראשון שנעשה בכתר היה לטקס פתיחת הפרלמנט ב-9 בפברואר 1871. החל מאירוע זה לבשה המלכה את הכתר בכל האירועים בהם כללי הטקס דרשו שהמונרך ילבש כתר לראשו.

רשמית, הכתר היה רכושה האישי של המלכה ויקטוריה ולא חלק מתכשיטי הכתר של הממלכה המאוחדת. בצוואתה הורישה ויקטוריה את הכתר לממלכה, והכתר הפך לחלק מתכשיטי הכתר.

את הכתר לבשו המלכות הרעיות אלכסנדרה מדנמרק ומרי מטק.

לאחר שאליזבת בווס ליון החליטה שלא תעשה שימוש בכתר, הכתר הועבר בשנת 1937 לבית התכשיטים שבמצודת לונדון בו הוא מוצג כיום.

## תיאור הכתר
הכתר יוצר על ידי חברת הצורפות המלכותית ג'ררד ושות' ועוצב בסגנון האופייני לכתרי הממלכה המאוחדת. הכתר כלל ארבעה חצאי קשתות שיצאו מבסיס הכתר ונפגשו במרכז הכתר, בו התחברו למונד (גלובוס מוזהב) שעליו צלב. חצאי הקשתות התחברו לבסיס הכתר בצלב פאטה, ובין צלבי הפאטה היו פרחי חבצלת. הכתר היה קטן ממדים - קוטרו היה 9 ס"מ וגובהו 10 ס"מ. בשל קוטנו, לא כלל הכתר כובע בד פנימי.

הכתר עשוי כסף ומשובצים בו 1,187 יהלומים (וזאת מאחר שבניגוד לאבני חן שאותם, על פי הנוהג, לא לובשים בעת אבלות, יהלומים ניתן, על פי הנהוג במאה ה-19 בממלכה המאוחדת, ללבוש בתקופת אבל). מקורם של כל היהלומים היה מתכשיטים אישיים של המלכה ויקטוריה.

## קישורים חיצוניים

קטגוריה:תכשיטי הכתר של הממלכה המאוחדת
ויקטוריה
קטגוריה:יהלום
קטגוריה:יהלום בתרבות
כתר המלכה אלכסנדרה

ממוזער|המלכה אלכסנדרה בטקס ההכתרה. המלכה לובשת את כתר המלכה אלכסנדרה.
**כתר המלכה אלכסנדרה** (באנגלית: **Crown of queen Alexandra**) היה כתר הרעיה של אלכסנדרה מדנמרק, המלכה הרעיה של המלך אדוארד השביעי. הכתר יוצר עבור טקס ההכתרה שנערך בשנת 1902.

## היסטוריה
במהלך 64 שנות מלכותה של המלכה ויקטוריה לא הייתה בממלכה המאוחדת מלכה רעיה. על פי הנוהג, בעת הכתרת מונרך הוכתרה גם רעיתו כמלכה רעיה. כמו כן, בהתאם לנוהג, המלכה הרעיה הוכתרה בכתר מרי ממודנה מהמאה ה-17 אולם בשנת 1831 בעת הכתרת אדליידה, נסיכת סקסוניה-מיינינגן (המלכה הרעיה של המלך ויליאם הרביעי נעשה שימוש בכתר המלכה אדלייד - כתר חדש שהוכן לצורך הכתרה זו עבור המלכה בשל צורתו התיאטראלית והילדותית של כתר מרי מודנה. במותה של המלכה ויקטוריה, בשנת 1901, הוחלט ששני הכתרים אינם מתאימים לטקס ההכתרה של המלכה הרעיה (טקס ההכתרה הראשון מזה שבעים שנים) והוחלט ליצור כתר חדש עבור המלכה אלכסנדרה, שיקרא על שמה.

לאחר הכתרת המלכה אלכסנדרה לא נעשה שימוש בכתר, מאחר שבשנת 1911 הוכן כתר המלכה מרי עבור מרי מטק ובשנת 1937 הוכן כתר המלכה אליזבת עבור אליזבת בווס ליון.

כתר המלכה אלכסנדרה מוצג כיום במוזיאון הצבא הלאומי שבלונדון, כאשר בכתר משובצים אבנים מלאכותיות במקום האבנים היקרות המקוריות שהיו בו.

## תיאור הכתר
כתר המלכה אלכסנדרה עוצב בשונה מהמסורת המקובלת של כתרי הממלכה המאוחדת. העיצוב הושפע מסגנון הכתרים האירופאים - והיה יותר נמוך (בעוד שהכתרים הבריטיים היו גבוהים יותר).
בחזית הכתר, בחצי הקשת הקדמית שובץ יהלום הקוהינור. ניתן להפריד את חצאי הקשתות מבסיס הכתר וללבוש את הבסיס לבדו.

## קישורים חיצוניים

קטגוריה:תכשיטי הכתר של הממלכה המאוחדת
אלכסנדרה
המסכה (סדרת אנימציה)

**המסכה** (באנגלית: **The Mask: The Animated Series**) היא סדרת טלוויזיה מונפשת המבוססת על הקומיקס "המסכה" אף על פי שמקור ההשראה העיקרי לסדרה היה העיבוד הקולנועי לקומיקס משנת 1994. הסדרה הופקה במקור עבור ערוץ CBS, אולם בהמשך הסדרה שודרה במקום בערוץ Cartoon Network.

בישראל הסדרה שודרה במהלך שנות התשעים בערוץ הראשון ובערוץ הילדים בתרגום לעברית.

## תקציר העלילה
עלילת הסדרה מתמקדת בסטנלי איפקיס, פקיד בנק זוטר מרובע ונוירוטי אשר חי לבדו בעיר אדג' סיטי יחד עם כלבו מיילו. איפקיס הוא רומנטיקן טוב לב וחלש אופי שנותן לכולם לתמרן אותו. חייו של איפקיס משתנים אחרי שהוא מוצא מסכה עתיקה ומסתורית. כאשר איפקיס לובש את המסכה, היא נותנת לו כוחות על-טבעיים והופכת אותו לגיבור-על ירוק בן אלמוות ובלתי שפוי. כמו כן, המסכה משחררת אותו מהעכבות שלו והוא הופך להיות רומנטיקן חסר תקנה, בעל עודף ביטחון עצמי שלא נותן לאנשים לדרוך עליו. לאורך הסדרה איפקיס משתמש במסכה על מנת להילחם בפושעי העיר.

## הדמויות
### הדמויות ראשיות
***סטנלי איפקיס/המסכה** - גיבור הסדרה, פקיד בנק, ישר וטוב לב, שמצא מסכה מסתורית שיכולה להפוך אותו ליצור עם פרצוף ירוק וכוחות על טבעיים. בתור המסכה הוא ההפך מסטנלי, משוגע, בעל יכולת ליצור דברים או לשנות צורה, יש לו חוש הומור ציני, נטייה לשבור את קיר הרביעי ותמיד נלחם בפושעים אבל מעדיף ללכת למועדון ה"קוקו-באנגו". הוא גם מציג את הצד המטורף למי שלובש אותו, ובאיזה שהוא שלב הופך לפיצול אישיות.
***מיילו** - כלב הקטן והנאמן של סטנלי. כלבלב מסוג ג'ק ראסל טרייר. הפך לגרסת המסכה שלו מספר פעמים, כאשר הוא חבש אותה. 
***פגי ברנט** - כתבת חדשות וידידה קרובה של סטנלי והיחידה שיודעת את סודו. באחד הפרקים היא בעצמה נוטלת את זהות המסכה. 
***סגן מיטץ' קלוואי** - שוטר קשוח שמתעב את המסכה, ורוצה ללכוד אותו.
***דויול** - השותף העצלן של קלוואי שתמיד חושב על אוכל.
***גברת פינמן** - השכנה של סטנלי, תמיד לובשת פיג'מה ומתעבת את סטנלי.
***צ'רלי שומאכר** - מנהל בנק של אדג' סיטי וחברו הכי טוב של סטנלי.

### הנבלים
***ד"ר פריטוריוס** - האויב המושבע של המסכה, בן אדם מכונה שיכול לפצל את ראשו מגופו וללכת על שמונה רגלים כמו עכביש ולהתחבר לגוף רובוטי אחר.
***וולטר** - המשרת של פריטוריוס. בחור שקט, חזק וענק בדימוי של המפלצת של פרנקנשטיין.
***לארי הכריש** - בוס של כנופיית פשע מקומית. 
***מארק**- סגנו של לארי.
***איש ה[[קדרות|חימר]] ואיש ה[[דג]]** - שני צעירים שרצו כוחות על ובאו במגע עם קרינה רדיואקטיבית, וכל אחד מהם נפל למקום אחר, אחרי שהאמבולנסים שלהם עלו על מהמורה, למפעל לחימר ולמפעל לדגים. וכך הם הפכו לענק עשוי חימר ולדג מדבר ענקי.

## הבדלים בין הסרט לסדרה

*סטנלי לבסוף לא נפטר מהמסכה, אלא שמר אותה לעצמו.
* פגי, שבגדה בסטנלי בסרט והסגירה אותו לידי דוריאן, הופכת ליד ימינו והיחידה שמודעת לזהותו של המסכה.
* דמויותיהם של טינה (בגילומה של קמרון דיאז) ודוריאן (בגילומו של פיטר גרין) לא מופיעות בסדרה.
* חברו של סטנלי, צ'ארלי מופיע בסדרה, אך לא מודע לזהותו הסודית של סטנלי (בניגוד לסרט).

## קישורים חיצוניים

קטגוריה:דארק הורס קומיקס
קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה המבוססות על סרטים
קטגוריה:סדרות טלוויזיה אמריקאיות שעלו לשידור בשנת 1995
קטגוריה:ערוץ הילדים: תוכניות רכש
קטגוריה:CBS: תוכניות וסדרות
קטגוריה:המסכה (זיכיון)
קטגוריה:הערוץ הראשון - תוכניות רכש
אנקודר

שמאל|ממוזער|250px|הדיסקה המחורצת המהווה את יחידת הבסיס לאנקודר
**אנקודר** (באנגלית: **rotary encoder** או **shaft encoder**) הוא מכלול אלקטרואופטי המשמש למדידת אורכים במערכות מיכון ואוטומציה. ישנם סוגים שונים של אנקודרים ובהם אנקודרים יחסיים, אבסולוטיים, מגנטיים, אופטיים ואחרים.

עקרון הפעולה של אנקודר אופטי-יחסי פשוט מבוסס על מכלול שהוא למעשה דיסקה ובה חריצים מעבירי אור במרחק זוויתי קבוע זה מזה. מצידה האחד של הדיסקה ישנו מקור אור ומהצד השני קולטן אור המייצר אות מתח או זרם בכל עת שנקלט בו אור.

דרך מרכזה של הדיסקה עובר ציר המחובר לגלגל בקוטר ידוע. כאשר הגלגל מסתובב (על-פי רוב כנגד האובייקט הנמדד) מסתובבת גם הדיסקה ואור מגיע אל הקולטן לסירוגין בהתאם למיקום החריצים. אות המתח הנוצר לסירוגין מועבר מהקולטן אל יחידת החישוב הרלוונטית (מחשב, בקר תנועה וכו'). יחידת החישוב הנ"ל מבצעת חישוב הכולל את היחס בין הרווח שבין החריצים לבין קוטר הגלגל וממירה את האות ליחידות אורך.

נהוג לאפיין אנקודרים מסוג זה על פי מספר ה"פולסים" שהם יניבו בסיבוב אחד. כך, באמצעות הידיעה של קוטר הגלגל המחובר אליהם ניתן להמיר את האות המתקבל מהם ליחידות אורך. לדוגמה: אנקודר המניב 10 פולסים בסיבוב והוא מחובר לגלגל שהיקפו 50 מ"מ, עבור כל סיבוב של הגלגל נקבל 10 פולסים. יחידת החישוב (המחשב או הבקר) סופרים את הפולסים וכאשר נספרו למשל 5 פולסים ניתן לדעת שהגלגל הסתובב 25 מ"מ.
## קישורים חיצוניים

קטגוריה:גלאים וחיישנים
קטגוריה:מכשירי מדידה
צ'רצ'ילים (אלבום)

**צ'רצ'ילים** (Churchill's) הוא אלבום הבכורה של להקת הרוק הישראלית הצ'רצ'ילים, שיצא בשנת 1969 ונחשב לאלבום הרוק הישראלי החלוצי הראשון בתולדות המוזיקה הישראלית וזאת בעיקר בגלל ששילב בדרך מקורית פופ פסיכדלי, רוק מחתרתי ומוזיקה מזרחית.

## הפקת האלבום
לאחר ששבו חברי הלהקה ממסע הופעות מצליח בן 4 חודשים באירופה, שבמהלכו אף חיממו את להקת הרוק דיפ פרפל, ניגשה הלהקה להקליט את אלבומה הראשון. עד אותה העת הקליטה הלהקה סינגל אחד בלבד, שזכה להצלחה גדולה בישראל.

החומרים שהוקלטו, נועדו לשני פסי-קול של סרטי קולנוע: "מקרה אישה" (סרטו של ז'ק קתמור, הנחשב לאחד הסרטים האוונגרדיים שנוצרו אי פעם בישראל) ו"השמלה" של ג'אד נאמן.

מרבית שירי האלבום נכתבו על ידי סטן סולומון ורוב האקסלי, למעט השיר "Strangulation" שנכתב על ידי סולומון ומיקי גבריאלוב. בשיר "Debka" השתתף גם המוזיקאי והמנצח נעם שריף שגם השתתף בהפקת השיר. השיר "When You're Gone" הופיע מאוחר יותר, בתרגומו העברי של יהונתן גפן, כ"אחינועם לא יודעת" באלבומו של אריק איינשטיין "פוזי".

לאחר הקלטת האלבום ניסתה הלהקה את מזלה בחו"ל וחבריה עברו להתגורר באנגליה, שם הקליטו שני אלבומים נוספים.

### מהדורות חדשות של התקליט שיצאו לאורך השנים
"צ'רצ'ילים" לא יצא מאז הוצאתו המקורית בשנת 1969, ובמשך שנים נחשב לאחד מפריטי האספנים היקרים ביותר הן בישראל והן בקרב אספני תקליטי רוק ופסיכדליה מכל רחבי העולם.
בשנת 1991 ביוזמתה של חנות התקליטים האוזן השלישית יצא האלבום מחדש, בתוספת מספר שירים שהקליטה הלהקה ויצאו על גבי סינגלים בסוף שנות ה-60.
בשנת 2003 יצא האלבום במהדורה חדשה כפולה הכוללת את שני אלבומיה הראשונים של הלהקה. האלבום במהדורת הדיסק יצא בחברת הד ארצי במסגרת סדרת "מבראשית" וכולל גם קטעי בונוס שלא יצאו בעבר לאור.
בתחילת שנת 2015 יצא האלבום מחדש במהדורת תקליט ויניל מוגבלת. חברת NMC United, בעלת הזכויות על קטלוג העצום של הד ארצי, הוציאה את האלבום יחד עם התקליטים של החלונות הגבוהים ושל תמוז, "סוף עונת התפוזים", ובכך סימנה את חזרתם של תקליטי הויניל לשוק המכירות בישראל.
בדצמבר 2023 יצא התקליט מחדש בפורמט של תקליט 12 אינץ' בצבע אדום.

## רשימת רצועות

## קרדיטים
*רוב האקסלי: גיטרות, קולות.
*חיים רומנו: גיטרות, מנדולינה, קולות.
*מיקי גבריאלוב: גיטרה בס, קולות.
*עמי טרייבטש: תופים.
*סטן סולומון: שירה.
*אברהם כהן: קאנון
*אליהו שאשא: עוד
*הוקלט באולפני "קולינור" בתל אביב, 1968
*טכנאי הקלטה: אמנון רוברמן, דורי הרשגל

## קישורים חיצוניים

* 
* 

## הערות שוליים

קטגוריה:אלבומי בכורה מ-1969
קטגוריה:אלבומי הצ'רצ'ילים
קטגוריה:אלבומים באנגלית
קטגוריה:אלבומי רוק ישראליים
קטגוריה:אלבומי חברת הד ארצי
אולימפיאדת סולט לייק סיטי (2002)

**[[אולימפיאדת החורף]] ה-19** נערכה מ-8 בפברואר עד 24 בפברואר 2002 בעיר סולט לייק סיטי שביוטה, ארצות הברית. באולימפיאדה השתתפו 2,399 ספורטאים מ-77 מדינות.

## אירועים בולטים
* אולה איינר ביורנדלן מנורווגיה גולש ביאתלון זכה במרב המדליות עם 4 מדליות זהב.
* יניצה קוסטליץ' מקרואטיה גולשת סקי אלפיני זכתה במרב המדליות עם 4 מדליות מהן 3 מדליות זהב.
*סטיבן ברדבורי מאוסטרליה זכה במדליית זהב בהחלקה מהירה במסלול קצר בעקבות התנגשות בין שאר המתחרים מטרים ספורים לפני קו הסיום, וזאת לאחר שרשרת אירועים דומים ברבע הגמר ובחצי הגמר שהביאו אותו לגמר מלכתחילה. ברדבורי הפך לספורטאי הראשון מחצי הכדור הדרומי שזוכה במדליית זהב באולימפיאדת החורף.
*נבחרת קנדה בהוקי קרח, בהנהגתו של ויין גרצקי כמנהל מקצועי, זכתה במדליית הזהב בהוקי קרח גברים לראשונה מזה 50 שנה. נבחרת הנשים של קנדה זכתה בפעם הראשונה במדליית הזהב בהוקי קרח נשים.

## מדליות

## ראו גם
* המשחקים הפאראלימפיים סולט לייק סיטי (2002)
* יהודים באולימפיאדת סולט לייק סיטי

## קישורים חיצוניים

* 
* אתר הוועד האולימפי
* 

2002
קטגוריה:2002 בספורט
קטגוריה:2002 בארצות הברית
סולט לייק סיטי
קטגוריה:סולט לייק סיטי: ספורט
*
אלכסיי ברזוצקי

**אלכסיי ולדימירוביץ' ברזוצקי** (ברוסית: **Алексей Владимирович Березуцкий**; נולד ב-20 ביוני 1982 במוסקבה) הוא כדורגלן עבר רוסי, ששיחק בעמדת הבלם לרוב, ברזוצקי שיחק כבלם אך הוא היה יכול לשחק גם כמגן או כקשר אחורי. אחיו התאום, וסילי ברזוצקי, שיחק לצידו בצסק"א. כיום משמש ברזוצקי כעוזר מאמן בצסק"א מוסקבה.

## קריירה
### קריירת משחק
ברזוצקי החל לשחק כדורגל בבית הספר לספורט "סמנה" שבמוסקבה. ברזוצקי החל את הקריירה המקצועית שלו בשנת 1999, בגיל 17, במועדון הכדורגל מוסקבה. אחד מרגעי השיא של ברזוצקי בצסק"א היה במסגרת גמר גביע אופ"א 2005, אז כבש בנגיחה את שער השוויון בדרך לניצחון 1–3 על ספורטינג ליסבון.

לברזוצקי היה חלק חשוב במשחק מוקדמות ליורו 2008 של נבחרת רוסיה מול נבחרת אנגליה. בעיטה שלו לעבר השער של פול רובינסון נהדפה לרגליו של רומן פבליוצ'נקו שדחק את הכדור פנימה. במשחק ידידות מול נבחרת רומניה שימש כקפטן הנבחרת. ברזוצקי הופיע בכל משחקי הנבחרת ביורו 2008, בו העפילה הנבחרת עד לחצי הגמר וזכתה במקום השלישי.

ב-21 ביולי 2018 הודיע על פרישה ממשחק פעיל.

### קריירת אימון
בנובמבר 2018 הוזמן על ידי לאוניד סלוצקי לצוות המאמנים של קבוצת ויטסה ארנהם ההולנדית. 

ביוני 2021 מונה לממלא מקום מאמן קבוצת צסק"א מוסקבה וחודש לאחר מכן אושר כמינוי קבוע. ביוני 2022, שנה לאחר שמונה למאמן הקבוצה, עזב ברזוצקי את צסק"א בהסכמה משותפת.

ביוני 2024, חזר ברזוצקי לצסק"א בתור עוזר מאמן.

## תארים
;צסק"א מוסקבה
* גביע אופ"א: 
* אליפות רוסיה (5): , , , , 
* הגביע הרוסי (7): , , , , , , 
* הסופר קאפ הרוסי (5): , , , , 
'''רוסיה'''

* אליפות אירופה: מדליית ארד, יורו 2008

## קישורים חיצוניים

## הערות שוליים

קטגוריה:כדורגלנים רוסים
קטגוריה:בלמי כדורגל רוסים
קטגוריה:מוסקבה: כדורגלנים
קטגוריה:כדורגלני מועדון הכדורגל מוסקבה
קטגוריה:כדורגלני צסק"א מוסקבה
קטגוריה:כדורגלני נבחרת רוסיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:מאמני כדורגל רוסים
קטגוריה:מאמני צסק"א מוסקבה (כדורגל)
קטגוריה:רוסים שנולדו ב-1982